
 7 марта 2026. Суббота 2 седмицы Великого поста.
Поминовение усопших.
Обре́тение мощей муч. иже во Евгении

3-й час
Тропари
Тропа́рь суббо́ты, глас 2
Апо́столи, му́ченицы и проро́цы, святи́телие, преподо́бнии и пра́веднии, до́бре по́двиг соверши́вшии, и ве́ру соблю́дшии, дерзнове́ние иму́щии ко Спа́су, о на́с Того́ я́ко Бла́га моли́те спасти́ся, мо́лимся, душа́м на́шым. 
Сла́ва Отцу́, и Сы́ну, и Свято́му Ду́ху.
Тропа́рь ме́ртвен, глас 2
Помяни́ Го́споди я́ко Бла́г рабы́ Твоя́, и ели́ка в житии́ согреши́ша прости́: никто́же бо безгре́шен, то́кмо Ты́ моги́й и преста́вленным да́ти поко́й.
Конда́к заупоко́йный, глас 8
Со святыми упокой, Христе, душу раба Твоего, идеже несть болезнь, ни печаль, ни воздыхание, но жизнь безконечная.
6‑й час
Тропари
Тропа́рь суббо́ты, глас 2
Апо́столи, му́ченицы и проро́цы, святи́телие, преподо́бнии и пра́веднии, до́бре по́двиг соверши́вшии, и ве́ру соблю́дшии, дерзнове́ние иму́щии ко Спа́су, о на́с Того́ я́ко Бла́га моли́те спасти́ся, мо́лимся, душа́м на́шым. 
Сла́ва Отцу́, и Сы́ну, и Свято́му Ду́ху.
Тропа́рь ме́ртвен, глас 2
Помяни́ Го́споди я́ко Бла́г рабы́ Твоя́, и ели́ка в житии́ согреши́ша прости́: никто́же бо безгре́шен, то́кмо Ты́ моги́й и преста́вленным да́ти поко́й.
Конда́к заупоко́йный, глас 8
Со святыми упокой, Христе, душу раба Твоего, идеже несть болезнь, ни печаль, ни воздыхание, но жизнь безконечная.

Божественная Литургия свт. Иоанна Златоуста
Входное
Прииди́те, поклони́мся и припаде́м ко Христу́./ Спаси́ ны, Сы́не Бо́жий,/ во святы́х Ди́вен сый, пою́щия Ти,/ Аллилу́иа. Единожды.
Затем лик поет тропари и кондаки по уставу.
Тропари по входе
В субботу, всех святых, глас 2
Апо́столи, му́ченицы и проро́цы,/ святи́телие, преподо́бнии и пра́веднии,/ до́бре по́двиг соверши́вшии и ве́ру соблю́дшии,/ дерзнове́ние иму́ще ко Спа́су,/ о нас Того́, я́ко Бла́га, моли́те,// спасти́ся, мо́лимся, душа́м на́шим.
Тропарь за умерших, глас 2
Помяни́, Го́споди, я́ко благ, рабы Твоя́,/ и, ели́ка в житии́ согреши́ша, прости́:/ никто́же бо безгре́шен, то́кмо Ты,// моги́й и преста́вленным да́ти поко́й.
Сла́ва Отцу́, и Сы́ну, и Свято́му Ду́ху.
Кондaк за умерших, глас 8
Со святы́ми упоко́й,/ Христе́,/ ду́ши раб Твои́х,/ иде́же несть боле́знь, ни печа́ль,/ ни воздыха́ние,// но жизнь безконе́чная.
И ны́не, и при́сно, и во ве́ки веко́в. Ами́нь.
Тебе́ и Сте́ну и Приста́нище и́мамы, / и Моли́твенницу благоприя́тну к Бо́гу. // Его́же родила́ еси́, Богоро́дице Безневе́стная, ве́рных спасе́ние.
Чтение Апостола
По окончании Трисвятого диакон, возглашает: Во́нмем.
Священник: Мир всем.
Чтец: И ду́хови твоему́.
Диакон: Прему́дрость.
Суббота. Прокимен дня
Чтец: Прокимен, глас 8: Весели́теся о Го́споде,/ и ра́дуйтеся, пра́веднии.
Лик: Весели́теся о Го́споде,/ и ра́дуйтеся, пра́веднии.
Чтец: Стих: Блаже́ни, и́хже оста́вишася беззако́ния и и́хже прикры́шася греси́.
Лик: Весели́теся о Го́споде,/ и ра́дуйтеся, пра́веднии.
За упокой
Чтец: Прокимен, глас 6: Ду́шы и́х / во благи́х водворя́тся.
Лик: Ду́шы и́х/ во благи́х водворя́тся.
Диакон: Прему́дрость.
Во время пения прокимна и чтения Апостола диакон кадит престол, алтарь, служащих, а также иконостас и весь народ.
И чтец надписание Апостола: Ко Евре́ем посла́ния свята́го Апо́стола Па́вла чте́ние.
И паки диакон: Во́нмем.
Рядовое: 
Зачало 309 В субботу 2-ю поста. (Евр.3:12-16)
Бра́тие, блюди́те, да не когда́ бу́дет в не́коем от вас се́рдце лука́во, испо́лнено неве́рия, во е́же отступи́ти от Бо́га жи́ва. Но утеша́йте себе́ на всяк день до́ндеже днесь нарица́ется, да не ожесточи́тся не́кто от вас ле́стию грехо́вною. Прича́стницы бо бы́хом Христу́, а́ще у́бо нача́ток соста́ва да́же до конца́ изве́стен удержи́м. Внегда́ глаго́лет: днесь, а́ще глас Его́ услы́шите, не ожесточи́те серде́ц ва́ших, я́коже в прогне́вании. Не́цыи бо слы́шавше прогне́ваша, но не вси изше́дшии из Еги́пта с Моисе́ом.
Суббота 2-й седмицы Великого поста. Поминовение усопших: 
Зачало 270 Сие же мертвым. (1Сол.4:13-17)
Бра́тие, не хощу́ вас не ве́дети о уме́рших, да не скорбите́, я́коже и про́чии не иму́щии упова́ния. А́ще бо ве́руем, я́ко Иису́с у́мре и воскре́се та́ко и Бог уме́ршия во Иису́се приведе́т с Ним. Сие́ бо вам глаго́лем сло́вом Госпо́дним, я́ко мы живу́щии, оста́вшии в прише́ствие Госпо́дне, не и́мамы предвари́ти уме́рших. Я́ко Сам Госпо́дь в повеле́нии, во гла́се Арха́нгелове и в трубе́ Бо́жии сни́дет с небесе́, и ме́ртвии о Христе́ воскре́снут пе́рвее. Пото́м же мы, живу́щии оста́вшии, ку́пно с ни́ми восхище́ни бу́дем на о́блацех в сре́тение Госпо́дне на возду́се и та́ко всегда́ с Го́сподем бу́дем.
Священник: Мир ти.
Чтец: И ду́хови твоему́.
Диакон: Прему́дрость.
Чтец: Аллилу́иа. Аллилу́иа. Аллилу́иа, глас 4.
Лик: Аллилу́иа. Аллилу́иа. Аллилу́иа.
Суббота. Аллилуиарий дня
Чтец: Воззва́ша пра́веднии, и Госпо́дь услы́ша их, и от всех скорбе́й их изба́ви их.
Лик: Аллилу́иа. Аллилу́иа. Аллилу́иа.
Чтец: Мно́ги ско́рби пра́ведным, и от всех их изба́вит я́ Госпо́дь.
Лик: Аллилу́иа. Аллилу́иа. Аллилу́иа.
За упокой
Чтец: Блаже́ни, я́же избра́л и прия́л еси́ Го́споди.
Лик: Аллилу́иа. Аллилу́иа. Аллилу́иа.
Причастны
В субботу всем святым
Ра́дуйтеся, пра́веднии, о Го́споде, пра́вым подоба́ет похвала́.
За упокой
Блаже́ни, я́же избра́л и прия́л еси́ Го́споди.

